**Iskolakezdési utalvánnyal is kifizethetők a tankönyvek!**

A Könyvtárellátó Nonprofit Kft. (KELLO) több kafetéria-szolgáltatóval is megállapodást kötött annak érdekében, hogy a munkáltató által béren kívüli juttatásként adható iskolakezdési utalvány is felhasználható legyen a tankönyvek kifizetésére. A KELLO által minden iskolás gyermek nevére kipostázott díjbekérőt 2013. augusztus 1-jétől a kijelölt postahivatalokban, valamint a kialakításra kerülő KELLO-pontokon Iskolai Erzsébet-utalvánnyal, Sodexo Iskolakezdési utalvánnyal, Posta Paletta Iskola utalvánnyal, Edenred Ticket Service beiskolázási utalvánnyal, illetve Puebla beiskolázási utalvánnyal is ki lehet majd egyenlíteni. A KELLO-pontokon pedig az OTP Cafeteria kártyát is elfogadják majd. A befizetési határidő július 31-ről augusztus 15-re módosult.

Rengeteg család számára jelent majd könnyebbséget, hogy országszerte összesen 27 ponton a munkáltató által béren kívüli juttatásként adható iskolakezdési utalvánnyal is lehetőség lesz kifizetni a tankönyvek árát. Szinte az összes hazai kafetéria-szolgáltató: az **Erzsébet Utalványforgalmazó Kft., a Sodexo, a Posta Paletta, a Puebla, az Edenred utalványai valamint az OTP Cafeteria kártya – ez utóbbi postahivatalokban nem, kizárólag a KELLO-pontokon - felhasználható tankönyvvásárlásra.**

A Magyar Posta Zrt-vel kötött megállapodásnak köszönhetően megyeszékhelyenként egy-egy, míg Budapesten két kijelölt postahivatalban lesz lehetőség az utalványos fizetésre. Postai befizetés esetén nagyon fontos, hogy a korábban, levélben kapott fehércsekk mellett a mellékelt díjbekérőt is magukkal vigyék az érintett szülők. Másrészt a Könyvtárellátó augusztus 1-jéig országszerte 7 helyen - Budapesten, Debrecenben, Győrben, Miskolcon, Pécsett, Szegeden és Zalaegerszegen - úgynevezett KELLO-pontokat alakít ki, ahol a csekk befizetése mellett általános személyes ügyintézésre is lehetőség lesz. A kihelyezett ügyfélszolgálati irodákban a tankönyvekkel kapcsolatos teljes körű ügyintézésre, hiányzó díjbekérő pótlására, a Könyvtárellátó webshopjában rendelt könyvek, taneszközök átvételére és általános tájékozódásra nyílik majd mód.

**A tankönyvek árának befizetési határideje augusztus 15.** Azonban a határidő lejárta után is lehetőség van kiegyenlíteni a tankönyvek ellenértékét, ebben az esetben a befizetés tényét a tankönyvek átvételekor, az iskola felé kell igazolni.

A postai elfogadóhelyek részletes listája:

* Budapest 112. posta; 1114 Budapest XI. Fehérvári út 9-11.; Budapest
* Budapest 62. posta; 1062 Budapest VI. Teréz körút 51.; Budapest
* Debrecen 1. posta; 4026 Debrecen Múzeum utca 3.; Hajdú-Bihar megye
* Eger 1. posta; 3300 Eger Széchenyi út 22.; Heves megye
* Győr 1. posta; 9000 Győr Bajcsy-Zsilinszky út 46.; Győr-Moson-Sopron megye
* Kaposvár 1. posta; 7400 Kaposvár Bajcsy-Zsilinszky utca 15.; Somogy megye
* Kecskemét 1. posta; 6000 Kecskemét Kálvin tér 10-12.; Bács-Kiskun megye
* Miskolc 1. posta; 3525 Miskolc Kazinczy út 16.; Borsod-Abaúj-Zemplén megye
* Nyíregyháza 1. posta; 4400 Nyíregyháza Bethlen Gábor utca 4.; Szabolcs-Szatmár-Bereg megye
* Pécs 1. posta; 7621 Pécs Jókai utca 10.; Baranya megye
* Salgótarján 1 posta; 3100 Salgótarján Fő tér 3.; Nógrád megye
* Szeged 1. posta; 6700 Szeged Széchenyi tér 1.; Csongrád megye
* Szekszárd 1. posta; 7100 Szekszárd Széchenyi utca 11-13.; Tolna megye
* Szolnok 1. posta; 5000 Szolnok Baross utca 14.; Jász-Nagykun-Szolnok megye
* **Székesfehérvár 1. posta; 8000 Székesfehérvár Kossuth utca 16.; Fejér megye**
* Szombathely 1. posta; 9700 Szombathely Kossuth Lajos utca 18.; Vas megye
* Tatabánya 1. posta; 2800 Tatabánya Fő tér 30.; Komárom-Esztergom megye
* Veszprém 1. posta; 8200 Veszprém Kossuth Lajos utca 19.; Veszprém megye
* Zalaegerszeg 1. posta; 8900 Zalaegerszeg Ispotály köz 1.; Zala megye
* Békéscsaba 1. posta; 5600 Békéscsaba Munkácsy út 6-8.; Békés megye

A KELLO pontok részletes listáját augusztus 1-jéig tesszük közzé weboldalunkon.

Üdvözlettel:  
Könyvtárellátó Nonprofit Kft.